Oficiālais Vēstnesis L 265 , 19/10/2000 Lpp. 0010 - 0011



Komisijas Regula (EK) Nr. 2311/2000 (2000. gada 18. oktobris), ar ko izveido to pasākumu sarakstu, uz kuriem neattiecas Padomes Regula (EEK) Nr. 4045/89, un ar ko atceļ Lēmumu 96/284/EK EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1989. gada 21. decembra Regulu (EEK) Nr. 4045/89 par dalībvalstu kontroli pār darījumiem, kuri ietilpst Eiropas Lauksaimniecības virzības un garantiju fonda Garantiju nodaļas finansēšanas sistēmā, un Direktīvas 77/435/EEK atcelšanu [1], kurā jaunākie grozījumi izdarīti ar Regulu (EK) Nr. 3235/94 [2], un jo īpaši tās 1. panta 4. punktu, tā kā: (1) Regulas (EEK) Nr. 4045/89 1. panta 4. punktā skaidri paredzēts, ka Komisija izveido to pasākumu sarakstu, uz kuriem minētā regula neattiecas. Šādā pasākumu sarakstā jāiekļauj pasākumi, kas pēc savas būtības nav piemēroti vēlākai kontrolei, ko veic, rūpīgi pārbaudot tirdzniecības dokumentus. (2) Jāņem vērā pasākumi, kas noteikti Padomes 1999. gada 17. maija Regulā (EK) Nr. 1257/2000 par atbalstu lauku attīstībai no Eiropas Lauksaimniecības virzības un garantiju fonda (ELVGF), ar ko groza un atceļ dažas regulas [3]. (3) Komisijas 1996. gada 12. aprīļa Lēmums 96/284/EK, ar ko izveido to pasākumu sarakstu, uz kuriem neattiecas Padomes Regula (EEK) Nr. 4045/89 [4], būtu jāatceļ, lai atspoguļotu dažas izmaiņas Kopienas tiesību aktos. (4) Šajā regulā paredzētie pasākumi ir saskaņā ar Fonda komitejas atzinumu, IR PIEŅĒMUSI ŠO REGULU. 1. pants Uz pasākumiem, kas iekļauti sarakstā šīs regulas pielikumā, neattiecas kontroles sistēma, kura izveidota ar Regulu (EEK) Nr. 4045/89. 2. pants Ar šo atceļ Lēmumu Nr. 96/284/EK. 3. pants Šo direktīvu piemēro no 2000. gada 1. novembra. Šī regula uzliek saistības kopumā un ir tieši piemērojama visās dalībvalstīs. Briselē, 2000. gada 18. oktobrī Komisijas vārdā — Komisijas loceklis Franz Fischler [1] OV L 388, 30.12.1989., 18. lpp. [2] OV L 338, 28.12.1994., 16. lpp. [3] OV L 160, 26.6.1999., 80. lpp. [4] OV L 107, 30.4.1996., 17. lpp. -------------------------------------------------- PIELIKUMS PASĀKUMI, UZ KURIEM NEATTIECAS KONTROLES SISTĒMA SASKAŅĀ AR REGULU (EEK) Nr. 4045/89 Padomes 1970. gada 29. jūnija Regula (EEK) Nr. 1308/70 par linu un kaņepju tirgus kopīgo organizāciju (OV L 146, 4.7.1970., 1. lpp.): pasākumi, kas minēti 2. pantā, tiktāl, cik ražotājam izmaksāts atbalsts. Padomes 1988. gada 24. maija Regula (EEK) Nr. 1442/88 par pastāvīgu atteikšanās piemaksu piešķiršanu par 1988./99. līdz 1998./99. vīna gadu attiecībā uz vīnogulāju audzēšanas rajoniem (OV L 132, 28.5.1988., 3. lpp.). Padomes 1999. gada 17. maija Regula (EK) Nr. 1493/1999 par vīna tirgus kopīgo organizāciju (OV L 179, 14.7.1999., 1. lpp.) šādam atbalstam: - II sadaļa, II nodaļa – atteikšanās piemaksas, - II sadaļa, III nodaļa – restrukturizācija un konversija. Padomes 1992. gada 30. jūnija Regula (EEK) Nr. 2078/92 par lauksaimnieciskās ražošanas metodēm, kas atbilst vides aizsardzības un lauku ainavas saglabāšanas prasībām (OV L 215, 30.7.1992., 85. lpp.). Padomes 1992. gada 30. jūnija Regula (EEK) Nr. 2079/92, ar ko izveido Kopienas atbalsta shēmu attiecībā uz priekšlaicīgu atvaļināšanos no lauksaimnieciskās ražošanas (OV L 215, 30.7.1992., 91. lpp.). Padomes 1992. gada 30. jūnija Regula (EEK) Nr. 2080/92, ar ko izveido Kopienas atbalsta shēmu attiecībā uz mežsaimniecības pasākumiem lauksaimniecībā (OV L 215, 30.7.1992., 96. lpp.). Padomes 1999. gada 17. maija Regula (EK) Nr. 1257/1999 par Eiropas Lauksaimniecības virzības un garantiju fonda (ELVGF) palīdzību lauku attīstībai, ar ko groza un atceļ dažas regulas (OV L 160, 26.6.1999., 80. lpp.): šādas nodaļas: IV nodaļa | –Priekšlaicīga atvaļināšanās | V nodaļa | –Mazāk labvēlīgi apgabali un apgabali ar vides ierobežojumiem | VI nodaļa | –Lauksaimniecība un vide | VIII nodaļa | –Mežsaimniecība | --------------------------------------------------